Eskom waarsku netwerk is onder druk(Argieffoto) Die kragvoorsiener Eskom het Donderdag gewaarsku daar is ŉ groot waarskynlikheid vir beurtkrag indien hy enige verdere kapasiteit verloor. Verbruikers word gemaan om elektrisiteitsverbruik tydens die spertyd te verminder om druk op die netwerk te verlig. Die gebrek aan kapasiteit word veroorsaak deur ŉ verlies van verskeie kragopwekkingseenhede en eenhede wat roetine instandhouding ondergaan. “Ons het tans 7 532 MW op roetine instandhouding en 10 853 MW van kapasiteit weens onbeplande instandhouding. Spanne werk onverpoosd om so veel as moontlik van die kragopwekkingseenhede weer aan die gang te kry.”